Pre koho sú čističky vzduchu vhodné?
Čističky vzduchu sú vhodné pre všetkých, najmä však pre alergikov a astmatikov. Ocenia ich ale všetci, ktorí žijú v prašnom prostredí alebo majú v domácnosti problém s plesňou.
Čističky vzduchu môžu zo vzduchu odstrániť prach, peľ, smog, alergény v podobe zvieracích chlpov či roztočov, ale aj baktérie, vírusy, spóry plesní, cigaretový dym a tiež chemické látky. Vždy však záleží od toho, aké filtre sú v konkrétnom modeli čističky vzduchu použité.